Harborough
Harborough je distrikt od 85,382 stanovnika u sredini Engleske u Grofoviji Leicestershire.

Karakteristike 

Distrikt Harborough se najvećim dijelom prostire po teritoriju historijske Grofovije Leicestershire, ali obuhvaća i područje kod grada Market Harborougha (administrativni centar distrikta) koje se nalazi južno od rijeke Welland, na teritoriju historijske Grofovije Northamptonshire. 

Distrikt obuhvaća južni dio Grofovije Leicestershire, najvećim dijelom ruralni kraj poznat po velikim lovištima kao što su Fernie i Pytchley. 

Distrikt Harborough ima dva veća urbana centra; Lutterworth, poznat po srednjovjekovnoj crkvi u kojoj je reformator John Wycliffe tokom 14. vijeka bio župnik i Market Harborough. 

Ovaj posljednji je  trgovište poljoprivrednog kraja, koji ima i nešto industrije.  
Dobro je povezan željeznicom i cestama sa Leicesterom i Londonom. Ima lijepu crkvu iz 14. vijeka s gimnazijom iz 17. vijeka.

Historija 

Distrikt je formiran 1. aprila 1974. ujedinjenjem dotadašnjeg urbanog distrikta Market Harborougha sa ruralnim distriktima Market Harborougho, Billesdon i Lutterworth.

Izvori

Vanjske veze 

 Harborough District Council 

Administrativna podjela Engleske
Leicestershire